[{"text_idx": "#000001", "text": "Meduza, la plej granda sendependa ruslingva mediato estas \u00ab nedezirata \u00bb en Rusio"}, {"text_idx": "#000002", "text": "La kunlaborantoj de la retejo, kiu instalig\u0302is en 2014 en Letonio, riskas punojn, same kiel tiuj, kiuj je ia ajn maniero kooperas kun g\u0302i."}, {"text_idx": "#000003", "text": "Jen nova pas\u0302o al cenzuro en Rusio. La retejo Meduza, la plej granda sendependa ruslingva mediato estis deklarita \u00ab nedezirata organizaj\u0302o \u00bb, fare de la rusia g\u0302enerala prokuraro, j\u0302au\u0306don 26an de januaro."}, {"text_idx": "#000004", "text": "En mallonga komunikaj\u0302o (en la rusa), estas reproc\u0302ite al la retejo, ke g\u0302i minacas \u00ab la konstitucian ordon kaj la sekurecon \u00bb de Rusio."}, {"text_idx": "#000005", "text": "La kunlaborantoj kaj c\u0302iuj, kiuj laboris je ia ajn maniero kun la mediato, riskas punojn. Estas ankau\u0306 malpermesate dividi g\u0302iajn enhavojn, riske de punoj. Tio postulas de Rusio, ke g\u0302i tute urg\u0302e purigu siajn sociajn retojn."}, {"text_idx": "#000006", "text": "La retejo Meduza, danke al sia j\u0302urnalisma rigoreco estas referenco inter la ruslingvaj retejoj. Per enketoj kaj c\u0302iutagaj rektaj informoj, g\u0302i vaste raportas pri la milito en Ukrainio. La mediato estis instalita de 2014 en Rigo, c\u0302efurbo de Latvio. Sed de post la komencig\u0302o de la konflikto, pluraj rusiaj mediatoj fug\u0302is la landon."}, {"text_idx": "#000007", "text": "Bazita sur leg\u0302o adoptita en 2015, la g\u0302enerala prokuroraro havas rajton atribui statuson de \u00ab nedezirata organizaj\u0302o \u00bb al c\u0302iu organizaj\u0302o internacia au\u0306 eksterlanda, sen neceseco de justica decido. Tiu decido estas poste transmetita al la rusia ministrejo pri Fremdaj aferoj por formala aprobo."}, {"text_idx": "#000008", "text": "Meduza estas la kvara mediato, kiu suferas pri tia proceduro, post \u00ab Proekt \u00bb, \u00ab Important Stories \u00bb kaj \u00ab The Insider \u00bb."}, {"text_idx": "#000009", "text": "La mediato jam estis deklarita \u00ab eksterlanda agento \u00bb en 2021"}, {"text_idx": "#000010", "text": "La mediato ne ankorau\u0306 komentis tiun decidon. La direktorino kaj eldonistino de Meduzo, Galina Tims\u0302enko, simple precizigis en la ruslingva versio de la BBC, ke s\u0302i trovig\u0302is en kunsido kun la c\u0302efredaktoro, kaj ke s\u0302i reagos poste."}, {"text_idx": "#000011", "text": "La mediato jam estis deklarita \u00ab eksterlanda agento \u00bb en aprilo 2021, kaj devis mencii tion en c\u0302iu el siaj publikigaj\u0302oj. Tiu decido ankau\u0306 kondukis al la foriro de multaj privataj reklamistoj. Meduza kalkulis de tiam pri amasfinancado por pluvivi."}, {"text_idx": "#000012", "text": "Tiu anonco estigis multajn reagojn inter la ruslingvaj sendependaj mediatoj."}, {"text_idx": "#000013", "text": "\u00ab Ni opinias, ke agante tiel, la rusiaj au\u0306toritatoj intencas tute izoli la civitanojn de la lando el c\u0302iu sendependa informo pri la milito, kaj ties konsekvencoj por la rusia socio \u00bb, interalie skribis la redaktejo de Novaja Gazeta Eu\u0306ropo (en la rusa), en subtenletero."}, {"text_idx": "#000014", "text": "La rusia justico malfondas la plej malnovan NeRegistaran Organizaj\u0302on pri defendo de Homaj rajtoj"}, {"text_idx": "#000015", "text": "Perfidita kaj enterigita - la korpo de la verkisto Volodimir Vakulenko, forkaptita dum la rusia okupacio, estas retrovita en komuna fosaj\u0302o de Izjum"}, {"text_idx": "#000016", "text": "Gazetlibereco. \u00ab Ili mortigis nian j\u0302urnalon \u00bb : la korkrio de \u00ab Novaja Gazeta \u00bb kontrau\u0306 la rusia potenco"}, {"text_idx": "#000017", "text": "Rusio: la Supera kortumo malfondas la NeRegistaran Organizaj\u0302on \"Memorial\", piliero de la defendo de liberecoj"}, {"text_idx": "#000018", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000020", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000021", "text": "Voir le profil de neniammilitointerni sur le portail Overblog"}]